Γουλιέλμος Χέιστινγκς, 1ος βαρόνος Χέιστινγκς

Ο Γουλιέλμος Χέιστινγκς, 1ος βαρόνος Χέιστινγκς, αγγλ.: William Hastings, 1st Baron Hastings (π. 1431 – 13 Ιουνίου 1483)  ήταν Άγγλος ευγενής. Πιστός ακόλουθος τού Οίκου τής Υόρκης κατά τη διάρκεια των Πολέμων των Δύο Ρόδων, έγινε στενός φίλος, και ένας από τούς σημαντικότερους αυλικούς τού βασιλιά Εδουάρδου Δ΄, τον οποίο υπηρέτησε ως λόρδος Καγκελάριος. Την εποχή τού τέλους τού Εδουάρδου, ήταν ένας από τούς ισχυρότερους και πλουσιότερους άνδρες στην Αγγλία. Εκτελέστηκε, μετά από κατηγορίες για προδοσία, από τον αδελφό τού Εδουάρδου Δ΄ και τελικό διάδοχο, Ριχάρδο Γ΄. Η ημερομηνία τέλους του αμφισβητείται. Οι πρώτες ιστορίες δίνουν την 13η Ιουνίου, η οποία είναι η παραδοσιακή ημερομηνία.

 Βιογραφία 
δεξιά|μικρογραφία|Υπογραφή τού Γουλιέλμου κυρίου τού Χέιστινγκς.
Ο Γουλιέλμος Χάστινγκς, γεννημένος π. το 1430–1431, ήταν ο μεγαλύτερος γιος τού σερ Λέοναρντ Χέιστινγκς και τής συζύγου του Άλις Κάμοϊς, κόρης τού Θωμά ντε Κάμοϊς 1ου βαρόνου Κάμοϊς.    Ο Χέιστινγκς διαδέχθηκε τον πατέρα του στην υπηρεσία τού Οίκου τής Υόρκης, και μέσω αυτής τής υπηρεσίας ήρθε σε επαφή με τον μακρινό εξάδελφό του, τον μελλοντικό Εδουάρδο Δ΄, τον οποίο θα υπηρετούσε πιστά σε όλη του τη ζωή. Διετέλεσε υψηλός σερίφης τού Γουόρικσιρ και υψηλός σερίφης τού Λέστερσιρ το 1455.

Παρά τη συζυγική σχέση με τούς Νέβιλ, όταν ο Γουόρικ οδήγησε τον Εδουάρδο Δ΄ στην εξορία το 1470, ο Χέιστινγκς πήγε με τον Εδουάρδο, και συνόδευσε τον βασιλιά την επόμενη άνοιξη. Ο Χέιστινγκς συγκέντρωσε στρατεύματα για τον Εδουάρδο Δ΄ στα αγγλικά Μίντλαντς, και υπηρέτησε ως ένας από τούς κορυφαίους αρχηγούς των δυνάμεων των Γιορκ, τόσο στο Μπάρνετ, όσο και στο Τιούκσμπερυ.

 Το τέλος 
Παρά την κατηγορία τής προδοσίας, δεν εκδόθηκε κάποια δικαστική απόφαση εναντίον τού λόρδου Χέιστινγκς, γεγονός που υποδηλώνει και πάλι δίκη από την Ιπποτική Αυλή, η οποία δεν είχε εξουσία να την εκδικάσει. Ως εκ τούτου, η σύζυγός και οι γιοι του είχαν το δικαίωμα να κληρονομήσουν τα εδάφη και τις ιδιοκτησίες του. Ο Χέιστινγκς τάφηκε στο βόρειο κλίτος τού παρεκκλησίου τού Αγίου Γεωργίου στο Γουίνδσορ, δίπλα στον φίλο του, βασιλιά Εδουάρδο Δ΄. 

 Στη λογοτεχνία 
Απεικονίζεται σε δύο από τα έργα τού Σαίξπηρ: Ερρίκος ΣΤ΄, Μέρος 3 και Ριχάρδος Γ΄ .

Στην κινηματογραφική εκδοχή τού Ριχάρδου Γ΄ (1955) τού Λόρενς Ολίβιε, τον λόρδο Χέιστινγκς υποδύεται ο ηθοποιός Άλεκ Κλουνς.

Στο ντοκιμαντέρ τού Αλ Πατσίνο "Ψάχνοντας τον Ρίτσαρντ", τον λόρδο Χέιστινγκς υποδύεται ο ηθοποιός Κέβιν Κόνγουεϋ.

 Οικογένεια 
Ο Χέιστινγκς νυμφεύτηκε, πριν από τις 6 Φεβρουαρίου 1462,  την Αικατερίνη Νέβιλ, αδελφή τού Ριχάρδου Νέβιλ κόμη τού Γουόρικ, γνωστού ως «Γουόρικ ο βασιλοποιός», και χήρα τού Γουλιέλμου Μπόνβιλ 6ου βαρόνου Χάρινγκτον, ο οποίος σκοτώθηκε στη Μάχη τού Γουέικφιλντ στις 30 Δεκεμβρίου 1460, με τον οποίο είχε αποκτήσει τέσσερις γιους και δύο κόρες:   

 Εδουάρδος, 2ος Βαρόνος Χάστινγκς, νυμφεύτηκε τη Μαρία Χάνγκερφορντ.  
 σερ Γουλιέλμος. 
 σερ Ριχάρδος, νυμφεύτηκε και απέκτησε δύο κόρες και συγκληρονόμους, την Ελισάβετ Χέιστινγκς, που παντρεύτηκε τον Ιωάννη Μπωμόν τού Γκρέισντιε τού Λέστερσαϊρ, φύλακα των Αρχείων, και τη Μαρία Χέιστινγκς, που παντρεύτηκε τον Θωμά Σόντερς τού Χάρινγκγουορθ τού Νορθάμπτονσιρ.  
 Γεώργιος. 
 Άννα, παντρεύτηκε τον κηδεμονευόμενο τού πατέρα της, Γεώργιο Τάλμποτ 4ο κόμη τού Σρούσμπερυ . 
 Ελισάβετ, παντρεύτηκε τον σερ Ιωάννη Μπωμόν, φύλακα των Αρχείων. 

Γενεαλογία των Χέιστινγκς

 Σημειώσεις 

 Αναφορές 

 Πηγές 











 Περαιτέρω ανάγνωση 
 Brondarbit, Alexander. Πολιτικοί μεσίτες εξουσίας και το κράτος των Γιορκιστών, 1461-1485 (Woodbridge, 2020)
 Κάρπεντερ, Κριστίν. Οι Πόλεμοι των Ρόδων (Κέιμπριτζ, 1997)
 Craig, John (1953). The Mint: A History of the London Mint from A.D. 287 to 1948. Cambridge, England: Cambridge University Press. pp. 88–95. ASIN B0000CIHG7.
 Ντάνχαμ, Γουίλιαμ Χιουζ. Οι συμβασιούχοι του Λόρδου Χάστινγκς, 1461–1483 (Νιου Χέιβεν, 1955)
 Χάνκοκ, Πίτερ Α. – Ο Ριχάρδος Γ΄ και η δολοφονία στον Πύργο (2009)
 Χόροξ, Ρόζμαρι. Ριχάρδος Γ΄ : μια μελέτη για την προσφορά υπηρεσιών (Κέιμπριτζ, 1989)
 Κένταλ, Πολ Μάρεϊ, Ρίτσαρντ Γ΄, Λονδίνο, Άλεν και Άνγουιν (1955)
 Ρος, Κάρολος. Εδουάρδος Δ΄ (Μπέρκλεϊ, 1974)
 Ρος, Τσαρλς. Ριχάρδος Γ΄ (1981)
 Σιούαρντ, Ντέσμοντ. Μια Σύντομη Ιστορία των Πολέμων των Ρόδων (Robinson, 1995)
 Wolffe, B.P. (1 October 1974). "When and why did Hastings lose his head?". The English Historical Review. 89 (353): 835–844. doi:10.1093/ehr/LXXXIX.CCCLIII.835. JSTOR 566401.

Κατηγορία:Τάγμα της Περικνημίδας
Κατηγορία:Οικογένεια Χέιστινγκς
Κατηγορία:Εκτελεσθέντες πολιτικοί